Р Е П У Б Л И К А С Р П С К А

СКУПШТИНА ОПШТИНЕ ХАН ПИЈЕСАК

Број: 01-022-61/19

Датум: 17.05.2019.године

На основу члана 39. Закона о локалној самоуправи (''Службени гласник Републике Српске'', бр. 97/16) и члана 37. Статута Општине Хан Пијесак (''Службени гласник Општине Хан Пијесак'', бр. 10/17), Скупштина Oпштине Хан Пијесак, на сједници одржаној дана 17.05.2019.године, донијела је

О Д Л У К У

I

Овом одлуком објекту бивше фискултурне сале, тзв. „Соколски дом“, који се налази у улици Александра Карађорђевића, изграђен на парцели означеној као к.ч. бр. 429 К.О. Хан Пијесак, одређује се назив „Дворана Србија“.

II

Ова одлука ступа на снагу осмог дана од дана објављивања у ''Службеном гласнику Општине Хан Пијесак''.

О б р а з л о ж е њ е

Предметни објекат, односно бивша фискултурна сала, у документима се помиње под називом „Соколски дом“, али то није званичан назив, већ назив који је призашао из чињенице да је предметни објекат изградило Соколско друштво.

Имајући у виду наведено, Скупштина општина Хан Пијесак је објекту одредила име „Дворана Србија“, уз претходно прибављену сагласност Републичког завода за заштиту културно-историјског и природног насљеђа, број 07/1.20/624-245-2/17 од 07.05.2019. године, јер је предметни објекат докумнетом Валоризација културно-историјског насљеђа Општине Хан Пијесак, евидентиран као објекат историјске вриједности.

ПРЕДСЈЕДНИК СКУПШТИНЕ ОПШТИНЕ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Михаела Томовић)

Достављено:

1. РЗ за заштиту култ.-исто. и природног насљеђа,

2. Начелнику општине,

3.Предсједнику Скупштине,

4. Одјељењу за прив., фин. и друш. дјелатности,

5. Секретару,

6. На оглас,

7. Архиви.